Λειτουργικές μαρτυρίες στα έργα του Αγίου Συμεών του Νέου Θεολόγου
Creators: name: Τζωρτζάκης, Ιωάννης Μιχαήλ
Publisher: name: Aristotle University of Thessaloniki
Year: 2020
Subjects: Συμεών ο Νέος Θεολόγος
Λειτουργικές μαρτυρίες
Μυστήρια
Symeon the New Theologian
Liturgical testimonia
Mysteries

description: Σκοπός και θέμα της μεταπτυχιακής μου εργασίας είναι οι λειτουργικές αναφορές στα έργα του αγίου Συμεών του Νέου Θεολόγου. Στον πρόλογο παρουσιάζονται οι λόγοι για τους οποίους επέλεξα το παραπάνω θέμα και αυτοί είναι η γνωριμία μου με την Ιερά Μονή του αγίου Συμεών του Νέου Θεολόγου στον Κάλαμο Αττικής και μέσω αυτής η επαφή με τα συγγράμματα του αγίου Συμεών. Στην εισαγωγή της εργασίας μου παρουσιάζω την βιβλιογραφία, καθώς και την ενασχόληση με τα έργα του οσίου, όπως επίσης και ένα σχεδιάγραμμα της πορείας της εργασίας μου. Μελέτες για τον άγιο Συμεών έχουν γίνει από Έλληνες και ξένους ερευνητές και αφορούν είτε έκδοση μέρους των συγγραμμάτων του, είτε πραγματεύονται επιμέρους θέματα όπως η προσευχή, η πνευματική πατρότητα, η θέωση και οι προϋποθέσεις της, η έκδοση του βίου του, τον οποίο συνέγραψε ο μαθητής του Νικήτας Στηθάτος. Ο άγιος Συμεών είναι ο τρίτος με την επωνυμία «Θεολόγος», μετά τον Ιωάννη και τον Γρηγόριο. Αυτό φανερώνει την ιδιαίτερη τιμή που του αποδίδει η Εκκλησία και την αναγνώριση της διδασκαλίας του. Στα έργα του αγίου επίσης, γίνεται διαρκώς λόγος για το άκτιστο φως και στον αγώνα που απαιτείται να καταβάλει ο πιστός για να το αντικρύσει, το οποίο αποτελεί και δείγμα προχωρημένης πνευματικής καταστάσεως, το στάδιο της θεώσεως. Ο άγιος Συμεών προκρίνει την παρουσία των δακρύων και τη θέα του ακτίστου φωτός, ως ένδειξη πνευματικής προκοπής και προόδου. Στο πρώτο κεφάλαιο γίνεται εκτενής καταγραφή της ζωής του αγίου Συμεών, η οποία ξεκινά από την Κωνσταντινούπολη, συνεχίζει στις μονές Στουδίου και αγίου Μάμαντος και καταλήγει εξόριστος στη μονή της αγίας Μαρίνας στη Χρυσούπολη. Σημαντικό σταθμό στη ζωή του αγίου Συμεών του Νέου Θεολόγου αποτελεί η γνωριμία και η συναναστροφή του με τον επίσης Συμεών τον Ευλαβή. Ο Συμεών ο Ευλαβής θα καταστεί πνευματικός πατέρας του νεαρού Συμεών και με την ευχή του θα εισέλθει στη μονή Στουδίου. Στο ίδιο κεφάλαιο παρουσιάζονται τα συγγράμματα του αγίου και οι κατά καιρούς εκδόσεις τους. Στο δεύτερο κεφάλαιο καταδεικνύονται οι λειτουργικές μαρτυρίες σχετικά με τα μυστήρια της Εκκλησίας και ιδιαίτερα με τη Θεία Ευχαριστία, τη Μετάνοια, την Ιερωσύνη και το Βάπτισμα. Όσον αφορά το μυστήριο της Θείας Ευχαριστίας, ο άγιος Συμεών παρουσιάζει την μεγάλη δωρεά της αγάπης του Θεού, να μας τρέφει πνευματικά με τον Άγιο Άρτο και το Τίμιο Αίμα, να μετέχουμε του Δεσποτικού Σώματος, να γινόμαστε ένα σώμα μ’ Εκείνον. Παράλληλα όμως τονίζει την μεγάλη ευθύνη και την απαραίτητη προετοιμασία για την Θεία Μετάληψη. Για δε το μυστήριο της ιερωσύνης επικρίνει αυστηρά την αναξιότητα των ιερέων και επισκόπων της εποχής του και διδάσκει το μέγεθος και την αξία της. Τα επόμενα κεφάλαια αναφέρονται στη σχέση της νοεράς προσευχής με τις κοινές ακολουθίες, ο θεάρεστος τρόπος εορτασμού των εορτών και πανηγύρεων, τα απαραίτητα διακονήματα για την εύρυθμη λειτουργία της μονής και οι υποχρεώσεις των διακονητών και τέλος γίνεται αναφορά στη μοναχική ζωή και τις μοναχικές αρετές όπως η νηστεία, η αποταγή και η αποφυγή της αργολογίας.
description: The purpose and subject of my master's thesis are the liturgical references in the works of Saint Symeon the New Theologian. The introduction presents the reasons why I chose the above subject and these are my acquaintance with the Holy Monastery of Saint Symeon the New Theologian in Kalamos Attica and, through this, the contact with the writings of Saint Symeon. In the introduction of my thesis, I present the bibliography, my study on the works of the Saint, as well as a diagram of the course of my work. Studies on Saint Symeon have been conducted by Greek and foreign scholars and are either publication of part of his texts, or they deal with individual issues such as prayer, spiritual fatherhood, theosis and its prerequisites and the publication of his biography, written by his student Nikitas Stathatos. Saint Symeon is the third one who was given the name "Theologian", with Saints John and Gregory preceding. This demonstrates the special honour the Church pays to him and the recognition of his teachings. Also, in the works of the Saint, there is constant reference to the uncreated light and the struggle required in order for the believer to see this light, which is also a trace of an advanced spiritual state, the stage of theosis. Saint Symeon refers to the presence of tears and the view of the uncreated light as an indication of spiritual progress. In the first chapter there is an extensive recording of Saint Symeon's life, which begins in Constantinople, continues in the Monasteries of Stoudios and Saint Mamas and ends in exile in the monastery of Saint Marina in Chrysoupoli. An important point in the life of Saint Symeon the New Theologian is his acquaintance and association with Symeon the Pious. Symeon the Pious will become the spiritual father of young Symeon and, with his blessings, he will soon enter the Monastery of Stoudios. The same chapter presents the writings of the Saint and their occasional publications. The second chapter highlights liturgical testimonies about the Sacraments of the Church, and especially the Holy Eucharist, Repentance, Priesthood, and Baptism. Concerning the Sacrament of the Holy Eucharist, Saint Symeon presents the great gift of God's love, to nourish us spiritually with the Holy Bread and the Holy Blood, to partake of the Lord's Body, to become one body with Him. At the same time, however, he stresses the great responsibility and the necessary preparation for the Holy Communion. As for the Sacrament of priesthood, he strongly criticizes the worthlessness of the priests and bishops of his time and teaches its significance and value. The following chapters deal with the way Jesus' prayer is related to common Church services, the proper way of celebrating the holy feasts, the necessary duties for the smooth operation of the Monastery and the obligations of those performing them, and finally, there is a reference to monastic life and monastic virtues such as fasting, avoiding and abstaining from argology.